“นายกฯ” ถกแผนฟื้นฟู ศก. เน้นจ้างงาน น.ศ.จบใหม่ พร้อมชงเข้า ครม. สัปดาห์หน้า
“นายกฯ” ถกแผนฟื้นฟู ศก. เน้นจ้างงาน น.ศ.จบใหม่ พร้อมชงเข้า ครม. สัปดาห์หน้า
“นายกฯ” ถกแผนฟื้นฟู ศก. เน้นจ้างงาน น.ศ.จบใหม่ พร้อมชงเข้า ครม. สัปดาห์หน้า
27 ส.ค. 2563

พล.อ.ประยุทธ์ จันทร์โอชา นายกรัฐมนตรี และ รมว.กลาโหม กล่าวว่า ขณะนี้รัฐบาลเตรียมงบประมาณในการแก้ไขปัญหาโควิด-19 ไว้อย่างเพียงพอแล้ว ทั้งการพัฒนาวัคซีน การป้องกันการแพร่ระบาดในระลอก 2 โดยมีทั้งงบประมาณที่กระทรวงสาธารณสุขตั้งไว้ รวมถึงการตั้งงบประมาณในปี 2563-2564 ได้เตรียมการไว้แล้ว
          “วันนี้ผมอยากให้ความสำคัญกับแผนฟื้นฟูเศรษฐกิจ โดยเน้นการจ้างงานเพิ่ม มีการจ้างงานร่วมกันกับภาคเอกชนด้วย กำลังพิจารณาเข้า ครม.ในสัปดาห์หน้าถ้าทัน เพื่อป้องกันนักศึกษาที่กำลังจะเรียนจบให้มีการจ้างงานจำนวนมากเพิ่มขึ้นในระยะเวลาหนึ่ง เพื่อต่อลมหายใจ” พล.อ.ประยุทธ์ กล่าว
ทั้งนี้ รัฐบาลยังคงให้ความสำคัญและเร่งแก้ไขปัญหาที่จะให้ผู้ประกอบการเข้าถึงสินเชื่อดอกเบี้ยต่ำ (ซอฟต์โลน) อย่างเต็มที่ โดยเฉพาะผู้ประกอบการที่มีความพร้อมในเบื้องต้นก่อน
ส่วนกรณีเกิดเหตุคนไทยที่อยู่ระหว่างกักตัวใน State Quarantine กระโดดตึกฆ่าตัวตายนั้น พล.อ.ประยุทธ์ กล่าวว่า รัฐบาลได้ดูแลอย่างเต็มที่ ไม่ว่าจะมาจากประเทศไหนก็ตาม ซึ่งมีรายงานว่าผู้เสียชีวิตมีพฤติกรรมพยายามฆ่าตัวตายมาก่อนหน้านี้ แต่ก็ได้สั่งการให้มีการสืบสวนหาสาเหตุที่แท้จริงและดูแลครอบครัวต่อไป